সিরাজ ওয়াহাজ

সিরাজ ওয়াহাজ (জন্ম জেফ্রি কিয়ার্স ; ১১ মার্চ, ১৯৫০) নিউ ইয়র্কের ব্রুকলিনের আল- তাকওয়া মসজিদের একজন আফ্রিকান-আমেরিকান ইমাম এবং উত্তর আমেরিকার মুসলিম জোটের (MANA) নেতা।Samory Rashid, Black Muslims in the US: History, Politics, and the Struggle of a Community, p 120. Michael Wolfe, Taking Back Islam: American Muslims Reclaim Their Faith, p 139.  তিনি ইসলামিক সোসাইটি অফ নর্থ আমেরিকার প্রাক্তন সহ-সভাপতিও ছিলেন।

 প্রাথমিক জীবন এবং শিক্ষা 
ওয়াহাজের জেফ্রি কিয়ার্স নামে জন্মগ্রহণ করেন। তিনি ব্রুকলিনে বেড়ে ওঠেন। তার মা একজন নার্স ছিলেন। তার বাবা হাসপাতালে পুষ্টিবিদ হিসেবে কাজ করতেন। তিনি নিয়মিত গির্জায় যেতেন এবং কিশোর বয়সে একটি ব্যাপটিস্ট গির্জার রবিবার বিদ্যালয়ের শিক্ষক হয়েছিলেন।Paul M. Barrett (2007-02-16). American Islam. Washington Post. Retrieved on 2009-11-08.

১৯৬৯ সালে তিনি তার স্কুলের পড়াশোনা শেষ করেন এবং নেশন অফ ইসলামে যোগ দেন। তার নাম পরিবর্তন করে জেফ্রি১২এক্স রাখেন। এই সময় তিনি বিশ্বাস করতেন যে “শ্বেতাঙ্গরা শয়তান” এবং এই ধারণা প্রচার করতেন। পরে তিনি বলেন, নেশন অফ ইসলাম তাঁর মধ্যে কৃষ্ণাঙ্গ গর্ব জাগালেও, অন্যদের অবজ্ঞা করার মাধ্যমে এই গর্ব বাড়াবাড়ি হয়ে গিয়েছিল এবং তিনি তখন নিজেকে “অন্যরকম” মনে করতেন।Dulong, Jessica,The Imam of Bedford-Stuyvesant (archived) from the original , May/June 2005, volume 56, number 3. Retrieved November 15, 2009.

১৯৭৫ সালে ইলিয়াস মুহাম্মদের মৃত্যুর পর তাঁর শিক্ষা ওয়াহাজের মনে প্রশ্ন তুলতে শুরু করে। মুহাম্মদের পুত্র ওয়ারিস দীন মোহাম্মদের উৎসাহে তিনি একজন সুন্নি মুসলিম হন। ওয়ারিস নেশন অফ ইসলামকে পুনর্গঠন করেন। ওয়ারিস সদস্যদেরকে সঠিক ইসলামে আসার আহ্বান জানান। এরপর জেফ্রি আবার তার নাম পরিবর্তন করে সিরাজ ওয়াহজ রাখেন যার আরবি অর্থ "উজ্জ্বল লণ্ঠন"। ১৯৭৮ সালে তাকে চার মাসের জন্য মক্কার উম্মুল-কুরা বিশ্ববিদ্যালয়ে ইসলাম বিষয়ে অধ্যয়নের জন্য নির্বাচিত করা হয়েছিল।

 কর্মজীবন 
১৯৮১ সালে ওয়াহাজ তার বন্ধুর ব্রুকলিন অ্যাপার্টমেন্টে একটি মসজিদ প্রতিষ্ঠা করেন। কিছুদিন পর তারা এক পুরনো কাপড়ের দোকান কিনে সেখানে আত-তাকওয়া মসজিদ নির্মাণ করেন। ওয়াহাজ মসজিদে প্রতিদিনের নামাজে ইমামতি করেন এবং জুমার নামাজে খুতবা দেন।Marci Reaven, Steve Zeitlin, Hidden New York: A Guide to Places That Matter, p 312.  তিনি ইসলামি শিক্ষা, আরবি এবং বৈবাহিক পরামর্শের উপর পুরো দিন শিক্ষকতা করেন।

স্থানীয় পুলিশের সহযোগিতায়, ওয়াহাজ ১৯৮৮ সালে স্থানীয় মুসলিম সম্প্রদায়ের মাদক বিরোধী টহলে নেতৃত্ব দেন। বেডফোর্ড-স্টুইভেসান্টে ৪০ দিন ও রাত ধরে শীতের তীব্র ঠান্ডায় মাদক ব্যবসা প্রতিষ্ঠানগুলো বন্ধ করে দেয়। এর ফলে ১৫টি মাদক ব্যবসা প্রতিষ্ঠান বন্ধ করে দিতে বাধ্য হয়। এই প্রচেষ্টা এলাকার চরিত্র পাল্টে দেয় এবং মাদক ও অপরাধ থেকে এলাকাকে পুনরুদ্ধার করে। নিউ ইয়র্ক শহর পুলিশ বিভাগ এবং আন্তর্জাতিক গণমাধ্যম এই কাজের অনেক প্রশংসা করে।

১৯৯১ সালে, তিনি মার্কিন যুক্তরাষ্ট্রের প্রতিনিধি পরিষদে প্রথম মুসলিম হিসেবে প্রার্থনা (শুরুতে প্রার্থনা) করেন।

 দর্শন 
ওয়াহাজ উদার গণতন্ত্রের পরিবর্তে ইসলামী আইনের সমর্থনে বিবৃতি দিয়েছেন। তিনি ব্যভিচারের জন্য পাথর ছুঁড়ে মারা এবং চুরির জন্য হাত কেটে ফেলার মতো মৃত্যুদণ্ডকেও সমর্থন করেন। তিনি বলেছেন: "ইসলাম গণতন্ত্রের চেয়ে উত্তম। আল্লাহ তাঁর দ্বীন [একটি পূর্ণাঙ্গ জীবনব্যবস্থা হিসেবে ইসলাম], ইসলামকে সকল ধরণের ব্যবস্থার উপর বিজয়ী করবেন এবং আপনি জানেন কি? এটা ঘটবে।"

তিনি আরও বলেছেন: "যদি আল্লাহ বলেন ১০০ বার চাবুক মারতে, তাহলে ১০০ বার মারতে হবে। যদি আল্লাহ বলেন তাদের হাত কেটে দাও, তাহলে তুমি তাদের হাত কেটে ফেলো। যদি আল্লাহ বলেন তাদের পাথর মেরে হত্যা করো, তাহলে তুমি তাদের পাথর মেরে হত্যা করো। কারণ এটি আল্লাহ এবং তাঁর রাসূলের আদেশ। এখানে ব্যক্তিগত কোনো বিষয় নেই।"

 ব্যক্তিগত জীবন 
২০২৩ সালের মে মাসে ওয়াহাজের আট সন্তান ছিল। তাদের বয়স ৩১ থেকে ৫১ বছর ছিল।

২০১৮ সালের আগস্টে ওয়াহাজের তিন সন্তানের বিরুদ্ধে সন্ত্রাসবাদ এবং গুরুতর শিশু নির্যাতনের অভিযোগ আনা হয়। ওয়াহাজ বলেন ২০১৭ সালে তিনজন তাদের পরিবারের বাকি সদস্যদের সাথে সম্পর্ক ছিন্ন করে ফেলেছিলেন। তিনি আরও বলেন তাদের গ্রেপ্তারের বিষয়ে পুলিশকে তথ্য তিনিই দিয়েছিলেন।

 তথ্যসূত্র 

 বহিঃসংযোগ 



বিষয়শ্রেণী:ইসলামে ধর্মান্তরিত
বিষয়শ্রেণী:২১শ শতাব্দীর ইমাম
বিষয়শ্রেণী:আফ্রিকান-মার্কিন মুসলিম
বিষয়শ্রেণী:ব্রুকলিনের ব্যক্তি
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফ্রিকান-মার্কিন প্রাক্তন খ্রিস্টান
বিষয়শ্রেণী:নিউ ইয়র্ক (অঙ্গরাজ্যের) মুসলিম
বিষয়শ্রেণী:মার্কিন ইমাম
বিষয়শ্রেণী:মার্কিন সুন্নি মুসলিম